सिवनी मालवा. विधानसभा चुनाव से पहले मतदाताओं को मताधिकार के प्रति जागरूक करने के लिए पत्रिका 'जागो जनमतÓ अभियान रथ शुक्रवार की शाम सिवनी मालवा पहुंचा। रथ द्वारा लोगों को निष्पक्ष मतदान करने और सही जनप्रतिनिधि चुनने के लिए जागरूक किया जा रहा है। इस अभियान को लेकर नगर के सामुदायिक स्वास्थ्य केंद्र के पास पत्रिका द्वारा मतदाता जागरुकता कार्यक्रक्रम का आयोजन किया गया। इस दौरान नागरिकों ने नगर सहित आसपास के ग्रामीण इलाकों के लोगो ने अपनी क्षेत्र की समस्याओं को पत्रिका टीम को बताया। क्षेत्र की जनता ने सबसे ज्यादा स्वास्थ्य केंद्र में डॉक्टरों की कमी और शिक्षा के क्षेत्र में शिक्षको की कमी बताई। वहीं महिलाओं की सुरक्षा को लेकर भी पुलिस प्रशासन की लापरवाही पर सवाल खड़े किए। इसके बाद कार्यक्रम में शामिल सभी नागरिकों को विधान सभा चुनावों में वोट डालने का संकल्प भी दिलाया गया। साथ ही मतदान में बढ़ती तकनीक के उपयोग के बारे में लोगों को जानकारी दी गई। इस अवसर पर ईश्वरदास जमींदार, ललित सोनी, उत्तम तंवर, स्वदेश शर्मा, आकाश दार, राजा तिवारी, टिकलु अग्रवाल, मुकेश मंसोरिया, कपील जमींदार, प्रकाश कौशल, मोनू यादव, अखिलेश, चिंटू लौवंशी, राज कुमार मंडलोई, विनोद मालवीय, सहदीप कुशवाह, राजू मालवीय, अनिल लौवंशी, नीलेश राठौर, मोहित लौवंशी, शुभम सोनी, राजेश लौवंशी आदि शामिल थे।